CELEX: 62011TN0296
Language: da
Date: 2011-06-08 00:00:00
Title: Sag T-296/11: Sag anlagt den 8. juni 2011 — Cementos Portland Valderrivas mod Kommissionen

13.8.2011   
            
            
               DA
            
            
               Den Europæiske Unions Tidende
            
            
               C 238/26
            
         Sag anlagt den 8. juni 2011 — Cementos Portland Valderrivas mod Kommissionen
   (Sag T-296/11)
   2011/C 238/46
   Processprog: spansk
   
      Parter
   
   
      Sagsøger: Cementos Portland Valderrivas (Pamplona, Spanien) (ved abogado L. Ortiz Blanco)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Kommissionens afgørelse af 30. marts 2011 annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Dette søgsmål er rettet mod Kommissionens afgørelse af 30. marts 2011 vedrørende en procedure i overensstemmelse med artikel 18, stk. 3, i Rådets forordning (EF) nr. 1/2003, der er vedtaget i forbindelse med sag COMP/39.520 — Cement og dermed relaterede produkter.
   Til støtte for sit søgsmål har sagsøgeren fremsat et enkelt anbringende om annullation som følge af tilsidesættelse af nævnte forordnings artikel 18 i og af proportionalitetsprincippet.
   
               —
            
            
               Det gøres i denne forbindelse for det første gældende, at de oplysninger, der anmodes om ved den anfægtede afgørelse, ikke har nogen forbindelse med den påståede, undersøgte overtrædelse, og Kommissionen har derfor ikke mulighed for at efterprøve noget indicium, som kan begrunde undersøgelsen i forhold til Valderrivas. Som følge heraf er det sagsøgerens opfattelse, at nødvendighedskravet ikke er opfyldt, som artikel 18 i forordning nr. 1/2003 er betinget af ved udøvelsen af beføjelsen til at anmode om oplysninger. Sagsøgeren anfører endvidere, at den omstændighed, at afgørelsen ikke indeholder nogen henvisning til sådanne indicier, ikke gør det muligt at omgå Rettens påkrævede efterprøvelse af nødvendigheden.
            
         For det andet anfører sagsøgeren, at den anfægtede afgørelse strider imod proportionalitetsprincippet, for så vidt som den forudsætter en klart uforholdsmæssig byrde i forbindelse med kravene til undersøgelsen. Denne uforholdsmæssighed giver sig udtryk i karakteren, det urimelige omfang og den dybtgående detaljeringsgrad af de anmodede oplysninger, ved forpligtelsen til at behandle og fremlægge de anmodede oplysninger i et foreskrevet format og inden for den angivne frist for leveringen af oplysningerne.